उत्तर : प्रवास के लेखन की अपनी समस्याएँ हैं। मेरे विचार में सब से बड़ी समस्या - विषय-चयन की है। विषय-चयन कहाँ से हो! बाहर तो सारा - विदेशी वातावरण है। उन कीअपनी व्यक्तिगत समस्याएँ हैं। कुछ लेखक उन में से - उन की कहानियाँ – ढूँढ़ कर लिखने का प्रयास करते हैं। मेरे विचार में हमें अपनी ज़मीन पर रहना चाहिए। अपनी समस्यायों को नए परिवेश में कूतने का हुनर - हमें सीखना होगा। यहाँ आकर जिन समस्यायों से जूझना पड़ता है - या विदेशी वातावरण में रह कर - उन के और अपने मूल्यों के बीच त्रिशंकु सा लटके रह कर उन से कैसे समझौता करना चाहिए, इस प्रकार की अनगणित समस्याएँ हमारा विषय हो सकती हैं। इन दोनों के बीच समझौता कर के तटस्थ होकर लिख पाना ही सब से बड़ी समस्या है।